  Майя Бывальцева Жуг-жагез люкан понна контейнер площадкаосты лэсьтон понна 2021-тӥ арын Удмуртиын элькун коньдэтысь ватсаса 30 миллион манет висъялозы. Со сярысь улосвыл тӧролэн но кивалтэтлэн пресс-службазы ивортӥз. Муниципал кылдытэтъёсын 4 сюрслэсь трос сыӵе интыос лэсьтыны кулэ на, со пӧлысь 389-сэ интыысь аскивалтон ёзъёс но мукет интыысь коньдон чотын кылдытыны чаклало. Элькун кивалтэтлэн тӧроез Ярославн Семёнов пусйиз, тужгес кулэ интыосын контейнер площадкаос лэсьтон – со калык понна улыны умой условиос но жагез поттӥсьёслы каньыл логистика гинэ ӧвӧл, озьы гинэ жуг-жагез нимаз-нимаз люкан амалэз быдэс Удмуртиын вӧлмытыны луоз.  2030-тӥ арлы 100 процентсэ жагез сортировать карыны кулэ, нима-нимаз люкатэк со луы. Туннэ Удмуртиын 85 процентэз кылем-мылемъёс сортироваться карисько Ярослав Семёнов, Удмуртиысь кивалтэтлэн тӧроезОзьы ик со 2020-тӥ арлы йылпумъянъёсъя азьмынӥсьёсты пусйиз. Ува ёросын, кылсярысь, 233 инты тупатӥзы, Можга ёросын – 200, Дэри ёросын – 162. Берло кык аръёс ӵоже 2 сюрс 739 контейнер площадкаос лэсьтэмын. Со ужлы улосвыл но интыысь коньдэтъёсысь арлы быдэ уксё висъязы ке, кулэяськонэз вить арскын ворсаны луозы шуыса чаклало. Тодэ вайытом, 2021-тӥ арын Удмуртиын «Экология» йӧскалык ӵектос улсын чакламтэ интые жагтӥськон 23 инытосты быдтозы. Дэбес ёросын одӥг интыысь 480 тонналэсь трос кылем-мылемъёсты поттӥзы. Тегъёс: Ижкар Удмуртия жуг-жаг инкуазь коньдон ЯрославСемёнов  